stanford-oval/wikipedia huggingface dataset:
Kirjallisuusvuosi 1810
Tapahtumia

Ludwig van Beethoven sävelsi Johann Wolfgang von Goethen kirjoittamaan Egmont-näytelmään alkusoiton ja sitä ruvettiin esittämään uudelleen yli kaksikymmentä vuotta ensiesityksen jälkeen. Tämä versio sai ensi-iltansa 15. kesäkuuta 1810.
Münchenin Oktoberfest pidettiin ensimmäisen kerran.
Arkkitehti Luigi Rusca julkaisi erityisesti Pietariin suunnittelemiensa rakennusten piirroskokoelman.
Venäläinen amiraali Aleksandr Šiškov perusti Venäjän kielen ystävien seuran, joka pyrki torjumaan venäjän kielen uudistuspyrkimyksiä esimerkiksi oikeinkirjoituksessa. Uudistukset toteutuivatkin vasta vuonna 1918.
X-kirjain oli aiemmin suomen kirjakielessä yleinen ks-äänneyhtymän merkki. Niinpä Mikael Agricola käytti ks:n merkkinä aina x-kirjainta. X alettiin korvata ks-merkinnällä 1810–40-lukujen kuluessa.
Julkaisuja

Johann Wolfgang von Goethe – Zur Farbenlehre (Goethen värioppi)
Wilhelm von Humboldt – Ideen zu einem Versuch, die Grenzen der Wirksamkeit des Staats zu bestimmen (filosofiaa)
Heinrich von Kleist – Prinz Friedrich von Homburg oder die Schlacht bei Fehrbellin (näytelmä, suom. Homburgin prinssi Friedrich, 1934)
Percy Bysshe Shelley – Zastrozzi
Zacharias Werner – Der vierundzwanzigste Februar (näytelmä)
William Wordsworth – Guide to the Lakes : A Guide through the District of the Lakes (opas Englannin järviseudun luontoon)
AS Roma (naiset)

Associazione Sportiva Roma on italialainen jalkapalloseura, jonka kotipaikka on Rooma. Seuralla on Serie A:ssa pelaava naisten joukkue, joka käyttää myös nimeä Roma Femminile. AS Roman naisjoukkue perustettiin vuonna 2018 sen saatua Res Roman liigalisenssin. Joukkue voitti Italian liigamestaruuden vuonna 2023 ja Italian cupin vuonna 2021. Joukkueen kotistadion on 4 000 katsojan Stadio Tre Fontane.
AS Roman päävalmentajana kausina 2018–2021 oli Elisabetta Bavagnoli. Kahdella ensimmäisellä kaudella joukkue sijoittui Serie A:ssa neljänneksi ja kolmannella kaudella viidenneksi. Italian cupissa keväällä 2021 se pudotti välierissä Juventuksen ja voitti loppuottelussa AC Milanin rangaistuspotkukilpailussa maalein 3–1.
Vuonna 2021 päävalmentajaksi tuli Alessandro Spugna. Hänen johdollaan Roma sijoittui kaudella 2021–2022 Serie A:ssa toiseksi viisi pistettä Juventukselle hävinneenä. Cupin loppuottelussa Roma hävisi Juventukselle 1–2. Marraskuussa 2022 Roma voitti Italian supercupin loppuottelussa Juventuksen rangaistuspotkukilpailun jälkeen. Kaudella 2022–2023 Roma voitti liigamestaruuden. Runkosarjassa joukkue voitti 16 ottelua ja hävisi kaksi, ja Juventus jäi taakse kahdeksan pisteen päähän. Ylemmässä loppusarjassa Roma voitti kuusi ottelua, pelasi yhden tasan ja hävisi yhden, ja Juventus jäi lopputaulukossa 13 pisteen päähän. Roman parhaat maalintekijät olivat 13 maalia tehnyt ja koko sarjan maalintekijätilastossa jaetulle kolmannelle sijalle yltänyt Valentina Giacinti, 12 maalia tehnyt brasilialainen Andressa Alves ja kahdeksan maalia tehnyt norjalainen Emilie Haavi. Cupin loppuottelussa Roma hävisi jälleen Juventukselle, nyt maalein 0–1.
Mestarien liigassa AS Roma sijoittui kaudella 2022–2023 alkulohkossaan toiseksi VfL Wolfsburgin jälkeen ja putosi jatkosta puolivälierissä hävittyään FC Barcelonalle kotikentällään 0–1 ja vieraissa 5–1.
Saavutukset

Italian mestaruus: 2022/23, 2023/24
Italian cup: 2021
Aiheesta muualla

Virallinen sivusto (englanniksi)
Kirjallisuusvuosi 1811

Kirjallisuusvuosi 1811 käsittelee vuoden 1811 tärkeitä kirjallisuuden tapahtumia, uutisia ja julkistuksia.
Tapahtumia

Suomen Valtiokalenteri ilmestyi ensimmäisen kerran. Aikaisemmin vastaavat Suomen tiedot olivat Ruotsin valtiokalenterissa. Julkaisuoikeus siirtyi Ruotsin tiedeakatemialta vuonna 1809 Turun akatemialle..
Luddiitit olivat englantilaisia teollista vallankumousta vastustaneita käsityöläisiä. Luddiittiliike levisi vuonna 1811 koko Englantiin ja monia villa- ja puuvillatehtaita tuhottiin.
Kazanin katedraali aloitti toimintansa Pietarissa.
“Uinuvan pohjoismaisen hengen herättämiseen” pyrkinyt Iduna-lehti alkoi ilmestyä Tukholmassa.
Julkaisuja

Jane Austen – Sense and Sensibility (suom. Järki ja tunteet, 1952)
Johann Wolfgang von Goethe – Aus meinem Leben : Dichtung und Wahrheit
Lorenzo Hammarskjöld – Kärleksqväden
Friedrich Heinrich Jacobi – Von den göttlichen Dingen und ihrer Offenbarung (filosofiaa)
Heinrich von Kleist – Der Zerbrochne Krug (huvinäytelmä, suom. Rikottu ruukku, 1916)
Heinrich von Kleist – Michael Kohlhaas (suom. Mikael Kohlhaas ja muita kertomuksia, 1962)
Percy Bysshe Shelley – St. Irvyne; or, The Rosicrucian
Percy Bysshe Shelley – The Necessity of Atheism
Kojo

Kojo tarkoittaa muun muassa seuraavia:
Kojo, kylä Forssan Koijärvellä
Kojonjoki, joki Kokemäenjoen vesistössä
Kojon kartano, kartano Forssan Koijärvellä
KoJo, Helsingin Kojootit, helsinkiläinen jääkiekkoseura
Kojo, laulaja Timo Kojon taiteilijanimi
Suomalainen sukunimi

Hannu Kojo (s. 1953), meloja
Kullervo Kojo (s. 1954), klarinetisti
Leo Kojo (1917–2006), Mannerheim-ristin ritari, Rajavartiolaitoksen upseeri
Markus Kojo (s. 1994), jääkiekkoilija
Pauli Kojo (s. 1935), kirjallisuustoimittaja, kääntäjä ja kirjailija
Raimo O. Kojo (s. 1939), kirjailija ja toimittaja
Timo Kojo (Kojo, s. 1953),  laulaja
Tuula Kojo (s. 1962), kirjallisuuden suomentaja
Viljo Kojo (1891–1966), kirjailija, toimittaja, kuvataiteilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kojo”, voi hakea sivunnimihaulla, laajalla sivunnimihaulla tai tekstihaulla.
Kikin lähettipalvelu

| Kikin lähettipalvelu> 魔女の宅急便 (Majo no takkyūbin) |
| --- | --- |

Ohjaaja:  Hayao Miyazaki
Käsikirjoittaja:  Hayao Miyazaki
Perustuu:  Eiko Kadonon kirjaan Kikin lähettipalvelu
Tuottaja:  Hayao Miyazaki   Tōru Hara
Säveltäjä:  Joe Hisaishi
Kuvaaja:  Jūrō Sugimura
Leikkaaja:  Takeshi Seyama
Pääosat:  Minami Takayama   Rei Sakuma   Kappei Yamaguchi
Valmistustiedot
Valmistusmaa:  Japani
Tuotantoyhtiö:  Tōei Company  Studio Ghibli
Levittäjä:  Toei Company Netflix HBO Max
Ensi-ilta:   29. heinäkuuta 1989  30. maaliskuuta 2007
Kesto:  102 minuuttia
Alkuperäiskieli:  japani
Budjetti:  800 miljoonaa ¥ (6,9 miljoonaa $)
Tuotto:  2,2 miljardia ¥ (18 miljoonaa $)
Aiheesta muualla
IMDb 
Elonet
AllMovie
Infobox OKNimi-testi OK: 
Kikin lähettipalvelu (jap. 魔女の宅急便, Majo no takkyūbin) on Hayao Miyazakin ohjaama ja käsikirjoittama piirroselokuva vuodelta 1989. Se perustuu Eiko Kadonon lastenkirjaan Majo no takkyūbin. Elokuvan alku- ja loppumusiikit ovat Isao Takahatan valitsemat 1970-luvun japanilaisen iskelmälaulajan Yumi Arain kappaleet ”Rouge no Dengon” ja ”Yasashisa ni Tsutsumareta Nara”.
Elokuvan kuvitteellisen kaupungin esikuvina ovat toimineet muun muassa Tukholman vanhakaupunki ja Visby Ruotsissa. Miyazaki oli aikaisemmin matkustanut Ruotsiin saadakseen oikeudet Peppi Pitkätossun animeversioon, johon Astrid Lindgren ei kuitenkaan ollut suostunut. Matka oli Hayao Miyazakin ensimmäinen ulkomaanmatka ja Skandinavia teki häneen suuren vaikutuksen. Miyazaki otti paljon kuvia, joita käytettiin myöhemmin Kikin lähettipalvelun suunnittelussa. Kaupunki sai vaikutteita myös ainakin Lissabonista, Pariisista, Napolista ja San Franciscosta.
Juoni

Kiki on 13-vuotias noitakokelas, joka asuu pienessä kylässä yhdessä isänsä (Kōichi Yamadera) ja kasviparantajana työskentelevän äitinsä (Mieko Nobusawa) kanssa. Noidilla on tapana asua vuosi yksikseen, kun he täyttävät 13 vuotta. Elokuvan alkaessa Kiki lähtee suurkaupunkiin parhaan ystävänsä Jijin (Rei Sakuma), puheliaan mustan kissan, kanssa.
Kiki asettuu Korikoon, joka on meren rannalla sijaitseva kaunis kaupunki. Hankalan alun jälkeen epävarma Kiki löytää lopulta ystäviä sekä asunnon. Kiki ei kuitenkaan hallitse kuin yhden noitataidon: hän osaa lentää luudalla, muttei hallitse sitäkään vielä aivan täysin. Saadakseen rahaa elämiseen Kiki ryhtyy pyörittämään lähettipalvelua.
Kiki kokee useita takaiskuja, ja hänellä on myös aikuistumiseen liittyviä huolia. Eräs lentämiseen hurahtanut paikallinen poika nimeltä Tombo (Kappei Yamaguchi) jahtaa Kikiä, sillä hän on ihastunut tähän ja tämän lentotaitoihin. Ennen pitkää Kiki lämpenee pojalle. Myöhemmin Kiki kuitenkin kohtaa epämiellyttävissä merkeissä joukon Tombon ystäviä, jotka hän tapasi melko ikävissä olosuhteissa jo aiemmin. Kohtaamisen jälkeen Kiki sairastuu ja menettää kykynsä lentää ja puhua Jijille. Kiki on murheenmurtama. Yksi Kikin ystävistä, nuori taiteilija nimeltä Ursula (Minami Takayama), kutsuu tytön luokseen metsämökkiin. Siellä Ursula päättelee, että Kikin kriisi johtuu jonkinlaisesta ”taiteilijan blokista”. Koska monet asiat eivät ole sujuneet toivotunlaisesti, Kiki tuntee itsensä epävarmaksi ja yksinäiseksi ja on siksi menettänyt voimansa. Jos Kiki löytää itselleen uuden tarkoituksen, hän saa voimansa takaisin.
Innostunut Kiki palaa takaisin kaupunkiin. Käydessään erään asiakkaansa luona Kiki näkee televisiosta uutisten vastikään tapahtuneesta onnettomuudesta: kaupungin läpi on puhaltanut voimakas tuulen puuska, joka on nostanut Tombon ilmaan, niin että poika on päätynyt roikkumaan erääseen ilmalaivaan. Epätoivoinen Kiki pakottaa itsensä lentämään jälleen. Hän ottaa erään kadunlakaisijan luudan, onnistuu saamaan voimansa takaisin ja pelastaa Tombon.
Tarina jatkuu lopputekstien aikana. Yleisö näkee, että Kiki on kotiutunut Korikoon hyvin ja että hänestä on tullut kaupungin oma paikallinen julkkis. Eräässä kohtauksessa Kiki ja Tombo lentävät yhdessä Tombon rakentamalla poljettavalla lentokoneella. Elokuva päättyy Kikin lähettäessä vanhemmilleen kirjeen, jossa hän kertoo saaneensa itsevarmuutta vaikeuksista huolimatta ja päättäneensä jäädä kaupunkiin pysyvästi.
Hahmot

Kiki – 13-vuotias noitatyttö, joka muuttaa vuodeksi pois kotoaan noitien perinteen takia.
Jiji – Kikin musta kissa, jonka puhetta Kiki ymmärtää. Jiji rakastuu valkoiseen kissaan, Liliin.
Tombo Kopori – Suunnilleen Kikin ikäinen poika. Tombo ja Kiki ystävystyvät. Tombo haluaisi lentää ja on haltioissaan Kikin lentotaidosta.
Osono – Leipuri, joka auttaa Kikiä monin tavoin. Osono on raskaana elokuvan aikana, mutta lopussa synnytti vauvan.
Leipuri – Osonon harvasanainen mies, joka toimii leipomossa leipurina. Hänen nimeään ei elokuvassa kerrota.
Ursula – nuori taiteilija, joka asuu metsässä. Kiki ystävystyy Ursulan kanssa, kun päätyy tämän mökille etsiessään kadottamaansa esinettä. Ursulan ystäviä ovat harakat.
Rouva – iäkäs rouva, joka ystävystyy Kikin kanssa.
Bertha – rouvan taloudenhoitaja, joka on kiinnostunut lentämisestä.
Ääninäyttelijöitä

| Alkuperäinen ääninäyttelijä | Englantilainen ääninäyttelijä (Streamline) | Englantilainen ääninäyttelijä (Disney) | Suomalainen ääninäyttelijä (vuoden 2007 dubbaus) | Rooli |
| --- | --- | --- | --- | --- |
| Minami Takayama | Lisa Michelson | Kirsten Dunst | Sara Nieminen | Kiki |
| Rei Sakuma | Kerrigan Mahan | Phil Hartman | Ilari Johansson | Jiji |
| Kappei Yamaguchi | Eddie Frierson | Matthew Lawrence | Ruska Lehtosaari | Tombo |
| Keiko Toda | Alexandra Kenworthy | Tress MacNeille | Henna Hyttinen | Osono |
| Minami Takayama | Edie Mirman | Janeane Garofalo | Elsa Saisio | Ursula |
| Kōichi Yamadera | Steve Kramer | Matt K. Miller | Kimmo Pohjonen | poliisi |

Suomenkielisen version sivuäänistä vastaavat Titta Jokinen, Tiina Rinne sekä Jukka Heiskanen.
Suomenkielisen version on ohjannut Pekka Lehtosaari.
Aiheesta muualla

Heiskanen, Outi: Kikin lähettipalvelu MTV Uutiset. 28.3.2007.
Wakonen, Juha: Kikin lähettipalvelu (Arkistoitu – Internet Archive) Anime-lehti.
Kikin lähettipalvelu   Anime News Networkissa (englanniksi)
Studio Ghiblin tuotanto
Abraham Whistler

Abraham Whistler on David S. Goyerin luoma Marvel Comicsin kuvitteellinen hahmo, joka teki ensiesiintymisensä Hämähäkkimies animaatiosarjassa 3. helmikuuta 1996. Whistler toimii Bladen apurina ja valmistaa tälle aseet ja muut tarvikkeet. Hänellä on myös tytär nimeltään Abigail. Whistler esiintyi aluksi neljässä jaksossa Hämähäkkimies animaatiossa vuosina 1996–1997, jonka jälkeen hahmo tuli tunnetuksi Blade elokuvasarjasta vuoden 1998 jälkeen. Elokuvien jälkeen Whistler on esiintynyt vain elokuviin pohjautuvissa sarjakuvissa neljän numeron verran.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1996–1997  | Malcolm McDowell | Hämähäkkimies |  |  |
| 1998 2002 2004 | Kris Kristofferson |  | Blade Blade II Blade: Trinity |  |
| 2000 | Norman Chancer |  |  | Blade |
| 2002 | Don Delciappo |  |  | Blade II |
| 2006 | Adrian Glynn McMorran | Blade: The Series |  |  |
Kriot

| Kriot |
| --- | --- |
Väkiluku:  350 304 (noin 5 % Sierra Leonen väestöstä)
Kielet:  krio, Sierra Leonen englanti
Uskonnot:  kristinusko (90 %)   sunnalaisuus (10 %)
Sukulaiskansat:  Liberian afroamerikkalaiset, afroamerikkalaiset, mustat britit, fernandinot, sarot, länsi-intialaiset, tabomit
Kriot ovat  kreolikansa Sierra Leonessa. He ovat vapautettujen afroamerikkalaisten, länsi-intialaisten ja vapautettujen afrikkalaisten orjien jälkeläisiä, jotka asettuivat Sierra Leonen Läntiselle alueelle vuosien 1787 ja (noin) 1885 välillä. Britit olivat perustamassa siirtomaata ja sen perustamista kannattivat myös abolitionistit. Uudisasukkaat kutsuivat uutta kotiaan nimellä Freetown. Nykyään kriot käsittävät noin viisi prosenttia Sierra Leonen väestöstä.
Kokaetyleeni

| Kokaetyleeni |
| --- | --- |

Tunnisteet
IUPAC-nimi:  Etyyli-(2R,3S)-3-bentsyylioksi-8-metyyli-8-atsabisyklo[3.2.1]oktaani-2-karboksylaatti
CAS-numero:  529-38-4
PubChem CID:  644006
SMILES:  CCOC(=O)C1C2CCC(N2C) CC1OC(=O)C3=CC=CC=C3
Ominaisuudet
Molekyylikaava:  C18H23NO4
Moolimassa:  317.4 g/mol
Ulkomuoto:  kiteinen
Sulamispiste:  109 °C
Liukoisuus veteen:  hyvin liukoinen dietyylieetteriin ja etanoliin
Kokaetyleeni on aineenvaihduntatuote, jota muodostuu ihmiskehossa kokaiinista ja etanolista mikäli niitä käytetään samaan aikaan. Kokaetyleeni vapauttaa keskushermostossa dopamiinia ja päihdyttää siksi samaan tapaan kuin kokaiini. Kokaetyylenin syntetisoi tiettävästi ensi kerran W. Merck vuonna 1885 Kielin yliopistossa, mutta kokaetyleenin farmakologisia ominaisuuksia tutkittiin tarkemmin todennäköisesti vasta myöhemmin.
Ihmisen käyttäessä kokaiinia yhdessä etanolin kanssa, osa kokaiinista vaihtoesteröityy etanolin kanssa kokaetyleeniksi maksassa karboksyyliesteraasien avulla. Kokaetyleeni voi hajota bentsoylekgoniiniksi kokaiinin tapaan. Vaihtoehtoisesti se voi hajota N-demetylaation kautta norkokaetyleeniksi – tämä reaktio on verrannollinen reaktioon, jossa kokaiini hajoaa norkokaiiniksi.
Kokaetyleeniä voidaan käyttää päihteenä esimerkiksi nuuskaamalla tai injektioiden kautta. Ihmisissä kokaetyleenin aiheuttama päihtymys on identtinen kokaiinin aiheuttaman päihtymyksen kanssa. Molemmat ovat likimain yhtä voimakkaita stimulantteja massaan suhteutettuna. Kokaetyleeni on kuitenkin hieman pitkävaikutteisempi: sen eliminaation puoliintumisaika ihmisissä on noin 150 minuuttia. Kokaiinin puoliintumisaika taas on noin 80 minuuttia, mutta se voi kasvaa noin 100 minuuttiin asti jos sitä käytetään yhdessä etanolin kanssa. Etanoli myös tehostaa nuuskatun kokaiinin imeytymistä mahdollisesti siksi, että etanoli laajentaa nenän verisuonistoa.
Kokaetyleeni saattaa olla hieman vaarallisempi aine kuin kokaiini. Kokaetyleenin LD50 hiirissä nimittäin on 70–96 milligrammaa kokaetyleeniä per kehonpainokilogramma (mg/kg) vatsakalvon sisään pistettynä. Kokaiinin vastaava LD50 on 85–107 mg/kg. Etanolin yhteiskäyttö kokaiinin kanssa on kuitenkin vaarallisempaa kuin pelkän kokaiinin käyttö. Yhteiskäytössä muodostuneen kokatetyleenin merkitystä yhteiskäyttöön liittyneiden terveysongelmien ja kuolintapausten osalta ei tunneta.
Kokaetyleeni ei ole vesiliukoinen, mutta sen fumaraatti- ja hydrokloridisuolat ovat.
Aiheesta muualla

PubChem: Cocaethylene (englanniksi)
Human Metabolome Database (HMDB): Cocaethylene (englanniksi)
Al Cervi

Al Cervi vuonna 1949.
Alfred Nicholas ”Al” Cervi (12. helmikuuta 1917 – 9. marraskuuta 2009) oli yhdysvaltalainen koripalloilija ja koripallovalmentaja. Hän pelasi National Basketball Leaguessa ja 1940-luvun lopulta lähtien NBA:ssa.
Cervi syntyi Buffalossa, New Yorkissa. Hän pelasi muun muassa Rochester Royals -joukkueessa ja toimi 1950-luvulla Syracuse Nationalsin (1949–1957) ja Philadelphia Warriorsin (1958–1959) päävalmentajana.
Cervi sai vuonna 1985 paikan Basketball Hall of Famessa.
Kino Piispanristi

| Kino Piispanristi |
| --- | --- |

Osoite:  Jännekatu 2 20760 Piispanristi
Sijainti:  Kaarina
Rakennustyyppi:  elokuvateatteri
Perustettu:  2017
Omistaja:  Cinemahouse Oy
Tilavuus:  4 salia
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kino Piispanristi on 286-paikkainen elokuvateatteri Piispanristin kaupunginosassa Kaarinassa. Teatteritoiminnasta vastaa Cinemahouse.
Teatteri perustettiin helmikuussa 2017, ja vuonna 2021 teatterin tiloja laajennettiin kahdesta salista neljään. Kaksi uudempaa salia ovat niin kutsuttuja premium-tason saleja, joissa on kiinnitetty erityistä huomiota muun muassa kuvanlaatuun ja äänentoistoon. Suomen elokuvasäätiö tuki teatterin laajennusurakkaa.
Teatteriin on esteetön pääsy.
Aiheesta muualla

Viralliset sivut (Arkistoitu – Internet Archive)
Koggenland

| Koggenland |
| --- | --- |
 Tuulimyllyjä Koggenlandissa
 lippu:  vaakuna
 Koggenland
 Koordinaatit: 52°38′00″N, 04°57′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  80,52 km²
Väkiluku (2016):  22 471
 – Väestötiheys:  279,1 as./km²
 
 www.koggenland.nl 
Infobox OKVirheellinen NIMI-arvo: 
Koggenland on kunta Alankomaissa, Pohjois-Hollannin maakunnassa, Länsi-Friisinmaan alueella. Siellä on arviolta 22 471 asukasta (vuonna 2016) ja sen pinta-ala on 80,52 neliökilometriä.
Koggenland syntyi 1. tammikuuta 2007, kun kaksi aikaisempaa kuntaa, Obdam ja Wester-Koggenland yhdistyivät.
Aiheesta muualla

Kuvia tai muita tiedostoja aiheesta Koggenland Wikimedia Commonsissa
Kartta Koggenlandin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Kogi

Kogin osavaltio Nigerian kartalla.
Kogi on  yksi Nigerian 36 osavaltiosta. Se sijaitsee maan keskiosassa Niger ja Benue -jokien yhtymäkohdan ympärillä.
Kogin pääkaupunki on Lokoja, josta on linnuntietä noin 164 kilometriä Nigerian pääkaupunki Abujaan (pohjoiskoilliseen).
Osavaltio muodostettiin 1991 aiemmin laajemman Kwaran osavaltion itäosista ja aiemman Benuen osavaltion länsiosista. Kogin osavaltion naapureina ovat Nasarawa koillisessa,  Benue idässä, Enugu, Anambra ja Delta etelässä; Ondo, Ekiti ja Kwara lännessä; Niger ja pääkaupukiterritorio (Abuja) pohjoisessa.
Vuoden 2006 väestönlaskennan mukaan Kogissa oli runsas 3 278 000 asukasta. Vuoden 2020 väkilukuennuste oli runsas 4 253 000. Kogin pinta-ala on 28 989 neliökilometriä.
Aiheesta muualla

Kuvia tai muita tiedostoja aiheesta Kogi Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Al Buraiqehin piirikunta

| Al Buraiqehin piirikunta |
| --- | --- |
 Näkymää Adeninlahden rannalta Al Buraiqehin piirikunnassa vuonna 2003.
Valtio:  Jemen
Hallinto:  
 – hallinnollinen keskus:  Aden
Väkiluku (2003):  62 405
Al Buraiqehin piirikunta sijaitsee Adenin maakunnassa Jemenissä. Vuonna 2003 sen asukasluku oli 62 405.
Kirkkovaltuusto

Kirkkovaltuusto on ylin päättävä elin Suomen evankelis-luterilaisen kirkon itsenäisissä seurakunnissa. Kirkkovaltuusto valitaan seurakuntavaaleilla joka neljäs vuosi. Kirkkovaltuuston puheenjohtajana toimii maallikko.
Kirkkovaltuusto tekee seurakunnan taloutta ja viranhaltijoita koskevat tärkeimmät päätökset ja valitsee jäsenet kirkkoneuvostoon. Kirkkovaltuuston päätösvaltaan kuuluvat esimerkiksi päätökset seurakunnan toiminnan ja talouden päälinjoista, kirkollisvero, rakennushankkeet ja uudet virat.
Kirkkovaltuuston erityiseen toimivaltaan kuuluu kappalaisen valinta sekä valtuutettujen äänioikeus hiippakuntavaltuuston, kirkolliskokousedustajien ja piispan vaalin maallikkovalitsijoitten vaalissa.
Seurakuntayhtymässä päätösvaltaa käyttää seurakuntavaaleilla valittava yhteinen kirkkovaltuusto.
Al Bayda (maakunta)

Al Baydan maakunnan sijainti
Al Baydan maakunta (myös Beidan maakunta; arab. البيضاء‎, al-Bayḍā’) on Jemenin maakunta maan keskiosassa. Sen pinta-ala on noin 9 300 neliökilometriä ja sen asukasluku noin 715 000. Maakunnan hallinnollinen keskus on Al-Bayda.
Maakunta on perustettu vuonna 1973 jakamalla Ridan maakunta Al Baydaksi ja Dhamariksi. Al Bayda jakautuu 20 piirikuntaan.
Maakunnan luontoa hallitsevat vuoristot, joiden väleissä olevissa laaksoissa voi viljellä maata. Al Baydan länsiosassa on laaja kuiva ylänköalue. Maakunnassa on laajoja heimoalueita, joissa maan keskushallinnolla on hyvin vähän vaikutusvaltaa.
Krinuola

Krinuola (lyhenne sanoista Kristillinen nuoriso laiva) on Tampereella toimineen Nuorisolaivayhdistys ry:n omistama matkustajalaiva. Alkujaan Krinuola oli Längelmäki-niminen matkustajalaiva, joka oli rakennettu vuonna 1917 Sommers af Hällström & Waldensin konepajalla Tampereella. Längelmäki liikennöi Länkipohjan ja Oriveden aseman väliä. Myöhemmin, matkustajaliikenteen vähettyä 1930-luvun alussa, laivan osti Näsijärven Metsä oy. Laiva siirrettiin tällöin Näsijärvelle ja muokattiin "Metsä"-nimiseksi hinaajaksi. Vuonna 1967 nuorisopastori Matti Näykki perusti yhdistyksen ja remontoi nuorison kanssa vanhan Teiskosta ostamansa laivan rungon. Näykin ryhmä asensi vanhan rungon päälle 1,5 vanhaa turistibussia, ja tämän erikoisen näköinen laiva seilasi vajaan parinkymmenen vuoden ajan.[lähde? ]
1980- ja 1990-luvulla ryhmä nuoria yritti peruskorjata laivan alkuperäisen kuntoiseksi höyrylaivaksi, mutta varojen puuttuessa ajautui laiva viimein upoksiin Jäminkipohjan telakan rantaan.[lähde? ]
Nykyään laivan runko on Sahalahdella kuivalla maalla.[lähde? ]
Krinídes

| Krinídes Κρηνίδες |
| --- | --- |
 Krinídes
 Koordinaatit: 41°00′52″N, 24°17′46″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Kavála
Kunta:  Kavála
Hallinto:  
 – Asutustyyppi:  kaupunki
 – Kallikrates-koodi:  0501020101
Väkiluku (2011):  3 365
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Krinídes (kreik. Κρηνίδες) on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Aiemmin kaupunki kuului Fílippoin kuntaan ja vuodesta 2011 lähtien Kaválan kunnan Fílippoin kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Κρηνίδων, Dimotikí Koinótita Krinídon). Kaupungin väkiluku on 3 365 (vuonna 2011).
Krinídes sijaitsee noin 13 kilometriä Kaválan kaupungista luoteeseen ja noin 20 kilometriä Dráman kaupungista kaakkoon. Kaupunki on perinyt nimensä antiikin ajan Krenideen kaupungilta. Se oli thasoslaisten vuonna 360/359 eaa. asuttama. Nykyisen kaupungin nimi oli vuoteen 1926 saakka Ráchtsa (Ράχτσα). Antiikin Filippoin kaupungin rauniot sijaitsevat aivan Krinídeen länsipuolella.